da en en en fr de da id da nb da da da da da da da da da da da da da da da da da da en en
Mandag d. 28. november 2011 kl. 19:44 af Henrik Pfaff
Svanholm Cricketklub's lilleputter og juniorer blev modtaget på Brøndby Rådhus torsdag d. 24. november af borgmester Ib Terp efter deres to danske mesterskaber.
I har gennem de 44 år, Svanholm har haft bopæl i kommunen, været nogle af de flittigste gæster heroppe på rådhuset.
Faktisk er de to hold, som I møder med i dag, hold nr. 66 og 67, der har vundet et dansk mesterskab for klubben. Af disse mange mesterskaber er hele 63 vundet, mens I har hørt til i Brøndby.
I vandt alt både inden- og udendørs.
I udendørssæsonen vandt I den københavnsk/sjællandske række uden et eneste nederlag og I var favoritter ved DM og I levede op til det.
I semifinalen slog I Herning uden at være truet og i finalen gjaldt det ”arvefjenderne” fra Ishøj, som ej heller gjorde meget modstand. De scorede kun 61 og det klarede I for tabet af kun et gærde. Jeg kan ikke lade være med at gratulere Saif Ahmed , der i begge kampe spillede så flot, at selv garvede cricket interesserede blev imponerede.
Wahid Mahmood har overtaget borgmesterkæden og får sig en snak på højt intellektuelt niveau med
borgmester Ib Terp om konsekvenserne
Om juniorerne sagde Borgmesteren
I startede året med at vinde indendørs-DM og udendørs vinde den københavnsk/sjællandske turnering overbevisende .
I trekantturneringen om DM gjorde i først kål på AB, der også tabte til Skanderborg.
Og så var der lagt op til en finale mod Skanderborg, hvis hold for halvdelen af spillernes vedkommende var det samme som klubbens seniorhold, der lige havde vundet den næstbedste række. Men I vandt og gav dermed Jeres australske træner Bret Mulder, som I har været så glade for, en flot afskedsgave, når han nu forlader Jer efter to år.
Her skal jeg gratulere Saad Ahmed for hans flotte vindende halvleg. Saad er i øvrigt bror til Saif, så dagen blev flot for Ahmed-familien
Men også Jeres egne trænere, der har stået for det opbyggende arbejde indendørs, har stor ære af resultaterne .
I laver et kolossalt ungdomsarbejde i Jeres klub og tager Jer af en masse af de drenge, som ellers ikke finder vej til en idrætsklub.
Svanholms lilleputter og juniorer modtaget på Brøndby Rådhus af borgmester Ib Terp